ΓΡΑΠΤΗ ΕΡΩΤΗΣΗ E-0104/02

υποβολή: Christopher Huhne (ELDR) προς την Επιτροπή

(29 Ιανουαρίου 2002)

Θέμα: Νόμος Helms-Burton

1. Προτίθεται η Επιτροπή να προβεί σεπολογισμό του αριθμού των πολιτών της ΕΕ των οποίων δεν επετράπη η είσοδος στις ΗΠΑ ως αποτέλεσμα της εφαρμογής του Νόμου Helms-Burton και άλλων παρεμφερών νομοθετικών μέτρων των ΗΠΑ με εξωεδαφικά αποτελέσματα·

2. Προτίθεται μήπως η Επιτροπή να λάβει θέση σε ό,τι αφορά το ανωτέρω ζήτημα και να αναφέρει τι σχετικά διαβήματα έχουν γίνει και ποιο ήταν το αποτέλεσμα που επέφεραν·

3. Θα μπορούσε επίσης η Επιτροπή να καταδείξει εάνπάρχουν κράτη μέλη τα οποία εφαρμόζουν ανάλογα νομοθετικά μέτρα σε ό,τι αφορά την ιδιοκτησία σε τρίτες χώρες και τα οποία απαγορεύουν σήμερα την είσοδο ορισμένων πολιτών των ΗΠΑ στην επικράτειά τους·

Απάντηση του κ. Patten εξ ονόματος της Επιτροπής

(26 Φεβρουαρίου 2002)

Ο Τίτλος IV του νόμου των Ηνωμένων Πολιτειών United States Cuban Liberty and Democratic Solidarity (Libertad) Act of 1996, γνωστού επίσης με την ονομασία Νόμος Helms-Burton, δίδει στον Υπουργό εξωτερικών των Ηνωμένων Πολιτειών την εξουσία να αρνείται την είσοδο στις Ηνωμένες Πολιτείες σε μη αμερικανούςπηκόους οι οποίοι, μετά την κουβανική επανάσταση του 1959, δήμευσαν αμερικανικά περιουσιακά στοιχεία στην Κούβα ή προέβησαν σε συναλλαγές με τέτοια περιουσιακά στοιχεία ή ιδιοκτησίες στην Κούβα. Το αυτό ισχύει επίσης, ανεξάρτητα εθνικότητας, για τα βασικά στελέχη και μετόχους εταιρειών που συμμετέχουν σε τέτοιες δραστηριότητες καθώς και για τις οικογένειες των προσώπων αυτών.

Από την έγκριση του νόμου Helms-Burton, η Ευρωπαϊκή Ένωση αντιδρά συνεχώς για τον μονομερή και εξωεδαφικό αυτό νόμο των ΗΠΑ. Στις 11 Απριλίου 1997 και στις 18 Μαΐου 1998, επετεύχθησαν δύο συμφωνίες με τη διοίκηση των Ηνωμένων Πολιτειών σχετικά με τις κοινές προσπάθειες για την προώθηση της δημοκρατίας στην Κούβα και με την εκπόνηση συμφωνηθέντων μέτρων για την ενίσχυση της προστασίας των επενδύσεων. Ειδικότερα, η διοίκηση των Ηνωμένων Πολιτειών δήλωσε ότι είναι πρόθυμη να συνεχίσει τις διαβουλεύσεις με την Γερουσία των Ηνωμένων Πολιτειών προκειμένου να επιτύχει παρέκκλιση από τον Τίτλο IV.

Οι διαβουλεύσεις αυτές δεν οδήγησαν μέχρι στιγμής σε αναστολή του Τίτλου IV. Ωστόσο, η Επιτροπή δεν γνωρίζει καμία δράση που να έχει αναληφθεί κατάπηκόων της Ένωσης βάσει του Τίτλου IV αφότου επετεύχθησαν οι συμφωνίες το 1997 και το 1998. Εξ όσων γνωρίζει η Επιτροπή, μόνο έναςπήκοος της Ένωσης έχειποστεί κυρώσεις βάσει του Τίτλου IV, αλλά πριν από τη σύναψη των συμφωνιών. Πρέπει ωστόσο να σημειωθεί ότι η Επιτροπή είναι σε θέση να γνωρίζει μόνο τις περιπτώσεις για τις οποίες έχει ενημερωθεί, κυρίως σχετικά μεπηκόους της Ένωσης που εργάζονται για μη κοινοτικές εταιρείες.

Η Επιτροπή εξακολουθεί συστηματικά να θέτει το θέμα αυτό στις Ηνωμένες Πολιτείες κατά τις διμερείς επαφές που πραγματοποιούνται στο πλαίσιο της νέας διατλαντικής ατζέντας Ένωσης-Ηνωμένων Πολιτειών, και να εκφράζει την αντίθεσή της για οποιονδήποτε μονομερή και εξωεδαφικό νόμο, όπως ο νόμος Helms-Burton, καθώς και τις ανησυχίες της για τη μη ύπαρξη παρέκκλισης από τον Τίτλο IV του νόμου.

Τέλος, η Επιτροπή δεν γνωρίζει τίποτε σχετικά με μέτρα, παρόμοια με τον νόμο Helms-Burton, που ενδεχομένως εφαρμόζονται από τα κράτη μέλη.